Achtung Baby
Achtung Baby je sedmi studijski album irskog rock sastava U2. Izdala ga je kuća Island Records 1991. godine. Nakon kritika koje je dobio njihov prethodni album, Rattle and Hum iz 1988., U2 je kombinirao alternativni rock, industrijalnu glazbu i dance u ovaj album. Tematski je mračniji i introspektivniji od njihovih prijašnjih djela. Pratila ga je Zoo TV turneja (1992. - 1993.), koja je bila značajna po korištenju multimedije kao prateći materijal. 

Album je velikim dijelom inspiriran ponovnim ujedinjenjem Njemačke, a snimanje se odvijalo, među ostalim, u Hansa Ton studiju u Berlinu. Usprkos početnim problemima pri snimanju koji su navodno gotovo doveli do raspada benda, snimanje je dovršeno 1991. Achtung Baby se smatra jednim od najboljih albuma benda U2, i debitirao je na prvom mjestu Billboardove top-liste. Iz albuma je izvedeno pet singlova: "The Fly", "Mysterious Ways", "One", "Even Better Than The Real Thing" i "Who's Gonna Ride Your Wild Horses".

Popis kompozicija 
Sve je tekstove napisao Bono, a glazbu izvodi U2.

Osoblje 

U2
Bono – vokal, gitara
The Edge – gitara, klavijature, vokal
Adam Clayton – bas gitara
Larry Mullen Jr. – bubnjevi, perkusije

Dodatna glazba
Brian Eno – dodatne klavijature (brojevi 3, 9, 12)
Daniel Lanois – dodatna gitara (brojevi 1, 3, 9), dodatne perkusije (brojevi 4, 8)
Duchess Nell Catchpole – violina i viola (brojevi 6)

Tehničko osoblje
Daniel Lanois – produkcija, miksanje
Brian Eno – produkcija, miksanje, podešavanje struna (broj 6)
Steve Lillywhite – produkcija (tracks 2, 5), miksanje
Flood – inženjer, miksanje
Robbie Adams – inženjer, miksanje
Paul Barrett – inženjer
Joe O'Herlihy – inženjer
The Edge – miksanje, podešavanje struna (broj 6)
Shannon Strong – pomoćni inženjer, pomoć u miksanju
Sean Leonard – pomoć u miksanju
Arnie Acosta – mastering
Stewart Whitmore – digitalni editing
Cheryl Engels – kontrola kvalitete

Izvori

Vanjske poveznice
Achtung Baby  na Acclaimed Music

Achtung Baby na U2.com

Albumi 1991.
Albumi benda U2